**Raziskovalec z doktoratom ali brez (asistent z doktoratom/strokovni sodelavec) za področje katalize / kemijskega inženirstva**

**Opis**

*Raziskovalec z doktoratom ali brez za področje katalize in kemijskega inženirstva*

Odsek za katalizo in reakcijsko inženirstvo

Kemijski inštitut

Hajdrihova 19, 1001 Ljubljana, Slovenija

Osnovne in aplikativne raziskave so na Kemijskem inštitutu usmerjene na področja, ki so dolgoročno pomembna tako za Slovenijo kot v svetovnem merilu: biotehnologija, varstvo okolja, strukturna in teoretična kemija, analizna kemija, raziskave materialov in kemijsko inženirstvo; pri čemer je inštitut usklajen s potrebami domače kemične, farmacevtske, gumarske in živilske industrije. Delo inštituta je tudi v sozvočju s prednostnimi nalogami Okvirnega programa EU za raziskave in inovacije "Obzorje 2020"/"Horizon 2020", ki postavlja v ospredje genomiko in biotehnologijo za zdravje, nanotehnologijo, kakovost in varnost živil ter prehrane, trajnostni razvoj ter globalne spremembe.

Več podatkov o inštitutu in odseku lahko najdete na povezavah <http://www.ki.si/> in <http://www.ki.si/laboratoriji/l13-laboratorij-za-katalizo-in-reakcijsko-inzenirstvo/>.

Kemijski inštitut ponuja delovno mesto raziskovalca z doktoratom ali brez (asistent z doktoratom/strokovni sodelavec) za obdobje 1 leta (začenši s 1. 10. 2016 ali kasneje, če bi to želel izbrani kandidat) z možnostjo podaljšanja zaposlitve, ob izraženi želji in zagotovljenih nadaljnjih finančnih sredstvih. Poskusno obdobje zaposlitve je 1 leto.

*Vsebina dela:*

Odsek ponuja mesto raziskovalca z doktoratom ali brez (asistent z doktoratom/strokovni sodelavec) v okviru potekajočega SPS programa NMP, ki vključuje številne vodilne industrijske partnerje in akademske institucije. Vsebina programa (med drugim) vključuje katalitsko pretvorbo biomase in njenih ločenih gradnikov do zelenih bio-osnovanih spojin (funkcionalni stopenjski monomeri), na voljo pa je mesto za raziskovalca z doktoratom ali brez.

Kandidati morajo imeti izkušnje iz priprave, karakterizacije in uporabe heterogenih katalizatorjev, predvsem v povezavi z uporabo homogene/heterogene katalize v uveljavljenih (industrijski razklop biomase) in porajajočih (hidrogeniranje, oksidacije, kondenzacije ipd.) sinteznih poteh za zelene bio-osnovane spojine. Pretekle izkušnje iz lastnega razvijanja kode (npr. v Pythonu ali Matlabu) predstavlja prednost pri prijavi na razpisano raziskovalno delavno mesto (modeliranje kemijske reakcijske kinetike).

Vabimo prijavitelje z ali brez zaključenega doktorata iz kemijskega inženirstva, ved o materialih, kemije, metalurgije in sorodnih področij, ki so znanstveno delovali na področju heterogene katalize in so izkušeni v razširjenih metodah karakterizacije. Izkušnje s področja katalize za sintezo bio-osnovanih spojin, industrijski razklop biomase oziroma uporabo navedenih snovi so izredno zaželene, pa vendar so veščine priprave, karakterizacije in uporabe katalizatorjev bolj pomembne.

Kandidati naj bi bili pripravljeni delati kot del ekipe, naj bi bili zanesljivi, motivirani, neodvisni in iznajdljivi. Kandidati naj bi po možnosti izkazovali preteklo poznavanje priprave projektov, njihovega vodenja in izvajanja v splošnem, ne nujno v povezavi z obstoječim omenjenim projektom. Obvladovanje tako govorjenega kot tudi pisanega angleškega jezika je zahtevano in je lahko izkazano preko jezikovnih certifikatov ali znanstvenih del, priloženih kandidatovi vlogi (zaželeno s prvim avtorstvom).

Kandidate prosimo, da pošljejo svoje prijave po elektronski pošti ([blaz.likozar@ki.si](mailto:blaz.likozar@ki.si)), sklicujoč se na prosto mesto, pri čemer priložite **CV** (z razdelanim znanstvenim in raziskovalnim ozadjem z ozirom na prosto mesto s priloženimi kopijami univerzitetnih diplom), **seznam del** (z izpostavitvijo del, ki se najbolj navezujejo na razpisano mesto), seznam načinov **priprave in karakterizacije katalizatorjev**, ki jih kandidat obvladuje, za zgoraj opisane naloge (nanizajte jih tako za postopke priprave kot karakterizacije).

Zadnji rok za prijavo je 30. 10. 2016, razen če se popolnoma ustrezen kandidat prijavi že pred tem rokom.

*Število delovnih mest:* 1

**Raziskovalna področja:**

Kataliza

Kemijsko reakcijsko inženirstvo

Kemijsko procesno inženirstvo

Sinteza katalizatorjev

Karakterizacija katalizatorjev

**Stopnja v karieri**

Raziskovalec z diplomo ali doktoratom – obstoječe (podoktorske) raziskovalne izkušnje so zaželene, a neobvezne.

**Raziskovalni profil**

Prvostopenjski raziskovalec (R1); Uveljavljeni raziskovalec (R2)